[{"text_idx": "#000001", "text": "Detsembris saavad ko\u0303ik Nautica ja Lasnama\u0308e Centrumi ostlejad panustada annetuste kogumisesse ko\u0303igest keskust ku\u0308lastades. Ukseloendurite abiga tuvastatud ku\u0308lastustelt koguneb detsembrikuu jooksul iga ku\u0308lastuse pealt 1 sent annetusteks, millega toetatakse heategevusu\u0308hinguid SA Kiusamisvaba Kool ning Eesti Toidupank."}, {"text_idx": "#000002", "text": "Lisaks on Nautica ostukeskust ku\u0308lastades vo\u0303imalik na\u0308ha laste poolt kaunistatud jo\u0303ulukuuski. Su\u0308gisel vo\u0303tsid 15 kooli ja lasteaeda osa kuuskede kaunistamisest, mille tulemusi on nu\u0308u\u0308d vo\u0303imalik na\u0308ha Tallinnas Nautica keskuses. Kuuskede ehtimises osalesid lapsed Kullatera lasteaiast, Maardu Gu\u0308mnaasiumist, Pa\u0308a\u0308supesa lasteaiast, Pu\u0308u\u0308nsi Kooli lasteaiast, Kopli Lasteaiast, Tallinna Kiisupere Lasteaiast, Tallinna Mahtra Lasteaiast, Lasteaiast Ojake, Kopli Huvikoolist, Lasteaiast Kelluke, Meriva\u0308lja Lasteaiast, Pelguranna Lasteaiast, Tallinna Jaan Poska Lasteaiast, Tallinna Kivimurru Lasteaiast ja Tallinna Kiikhobu Lasteaiast. Kuuski saab keskuses imetleda 4. jaanuarini. Osa Nautica ostukeskuse parklast muutub aga jo\u0303ulumaaks: ala ta\u0308itub erinevate atraktsioonidega, va\u0308rskes o\u0303hus pakutakse ka jo\u0303ulutoite ning parkimisplatsil tekitatakse muusika ja tulede abil jo\u0303uluatmosfa\u0308a\u0308r. Esmakordselt Eestis saab na\u0308ha ka talvist Tivolit ehk vabas o\u0303hus lo\u0303bustusparki. Lasnama\u0308e Centrumis toimub terve detsembrikuu jooksul jo\u0303ululaat. Keskusesse on pu\u0308stitatud pu\u0308hademeeleolu loov dekoreeritud fotosein, kus saavad ko\u0303ik soovijad kahel jo\u0303ulupu\u0308hade eelsel laupa\u0308eval lasta ennast tasuta profifotograafi poolt pildistada. \u201cOn suur ro\u0303o\u0303m, et saame luua Nautica ostukeskustes jo\u0303ulumeeleolu ta\u0308nu 15 lasteasutuse kasvandikule, kes kaunistasid va\u0308ga armsad kuusepuud, mida saab iga ku\u0308lastaja imetleda. Lisaks toimub kogu detsembrikuu jooksul Lasnama\u0308e Centrumis jo\u0303ululaat. Po\u0308o\u0308rame pidevalt suurt ro\u0303hku sellele, et anda ostuelamustele lisava\u0308a\u0308rtust, muutes keskuse atmosfa\u0308a\u0308ri huvitavamaks ja ku\u0308lastuskogemust meeldeja\u0308a\u0308vamaks. Samuti kogume detsembrikuu jooksul mo\u0303lemas keskuses annetusi, et muuta iga ku\u0308lastus rahaliseks va\u0308a\u0308rtuseks, millega hiljem toetada heategevust. Seega on detsembris iga keskuseku\u0308lastaja automaatselt ka heategija,\u201d innustab keskuste juhataja Olga Allik ko\u0303iki abivajajaid toetama. Mo\u0303lemas keskuses toimub terve detsembrikuu va\u0308ltel annetuskampaania, mille raames kogutakse annetusi heategevusu\u0308hingutele. Iga Nautica ku\u0308lastuse pealt kogutakse 1 sent SA Kiusamisvaba Koolile ning Lasnama\u0308e Centrumi ku\u0308lastuste pealt kogunevad annetused Eesti Toidupangale."}, {"text_idx": "#000015", "text": "Lennujaama u\u0308mbrusest saab u\u0308ks olulisemaid Tallinna va\u0308ravaid"}, {"text_idx": "#000017", "text": "Haruldased liigid, uus ekspositsioon ja laste tasuta laupa\u0308evad toovad loomaaeda u\u0308ha rohkem ku\u0308lastajaid"}, {"text_idx": "#000024", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]